section_heading: U potrazi za sedam zlatnih gradova
paragraph_text: Kad je Marcos de Niza čuo toga čovjeka, pretpostavio je da se te priče odnose na "Sedam gradova Cibole i Quivirije". Estevanico nije čekao fratra, već je nastavio put do mjesta Háwikuh, u današnjem New Mexicu, gdje je vjerojatno poginuo od ruke domorodaca a njegovi suradnici prisiljeni na bijeg. Marcos de Niza se vratio u Mexico City te izjavio kako se ekspedicija nastavila unatoč Estevanicovoj smrti. Tvrdio je kako su oni vidjeli sedam zlatnih gradova, jako daleko i već od velikog Tenochtilana; u tom gradu, ljudi su rabili zlatno i srebrno posuđe, ukrašavali kuće tirkizom te posjedovali divovske bisere, smaragde i drugo drago kamenje.